**Ministru kabineta rīkojuma projekta „Par valsts nekustamā īpašuma Viršu ielā 56B, Daugavpilī, nodošanu Daugavpils pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa un 43.pants, likuma „Par pašvaldībām” 15.panta pirmās daļas 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra numurs 0500 031 0310), Viršu ielā 56B, Daugavpilī 0,5436 ha platībā (turpmāk–apbūvētais zemesgabals), sastāv no zemes vienības (zemes vienības kadastra apzīmējums 0500 031 0310) 0,4076 ha platībā (turpmāk – zemes vienība Nr.1) un zemes vienības (zemes kadastra apzīmējums 0500 031 0311) 0,1360 ha platībā (turpmāk – zemes vienība Nr.2). Apbūvētais zemesgabals 2005.gada 27.oktobrī ierakstīts Daugavpils pilsētas zemesgrāmatas nodalījumā Nr.100000190414 uz Latvijas valsts vārda Finanšu ministrijas personā. 2006.gada 26.janvārī valsts akciju sabiedrība „Valsts nekustamie īpašumi” ar nodošanas - pieņemšanas aktu nodeva apbūvēto zemesgabalu valsts akciju sabiedrības “Privatizācijas aģentūra” (turpmāk – Privatizācijas aģentūra) valdījumā.Saskaņā ar Daugavpils pilsētas domes 2015.gada 12.februāra lēmumu Nr.53 „Par zemes vienības, kadastra apzīmējums 0500 031 0310, Viršu ielā 56B, Daugavpilī, pārņemšanu Daugavpils pilsētas pašvaldības īpašumā” nolemts lūgt Finanšu ministriju nodot Daugavpils pilsētas pašvaldības īpašumā bez atlīdzības zemes vienību Nr.1 Daugavpils pilsētas pašvaldības autonomās funkcijas – sekmēt saimniecisko darbību pilsētas administratīvajā teritorijā, rūpēties par bezdarba samazināšanu - izpildei. Savukārt ar Daugavpils pilsētas domes 2015.gada 30.aprīļa lēmumu Nr.188 „Par zemesgabala, kadastra Nr.0500 031 0310, Viršu ielā 56B, Daugavpilī, pārņemšanu Daugavpils pilsētas pašvaldības īpašumā bez atlīdzības” Daugavpils pilsētas pašvaldība piekrīt pārņemt īpašumā bez atlīdzības abas apbūvētā zemesgabala sastāvā ietilpstošās zemes vienības - zemes vienību Nr.1 un zemes vienību Nr.2 - likuma “Par pašvaldībām” 15.panta pirmās daļas 10.punktā noteiktās pašvaldības autonomās funkcijas autonomās funkcijas (sekmēt saimniecisko darbību tās administratīvajā teritorijā un rūpēties par bezdarba samazināšanu) izpildes nodrošināšanai. Papildus Daugavpils pilsētas dome 2016.gada 16.septembra vēstulē Nr.1.2.-6/1728 norādījusi, ka apbūvētais zemesgabals atrodas Daugavpils pilsētas Križu rūpnieciskajā teritorijā, kas ir bijušā Daugavpils gaļas kombināta rūpnieciskā teritorija un ir uzskatāma par degradētu teritoriju. Attiecīgi, lai sakārtotu Križu rūpnieciskās teritorijas publisko infrastruktūru, Daugavpils pilsētas dome šajā teritorijā plāno īstenot projektu “Daugavpils pilsētas Križu rūpnieciskās teritorijas publiskās infrastruktūras attīstība”, kas paredz publiskās infrastruktūras sakārtošanu – ceļu izbūvi, nepieciešamo inženierkomunikāciju ierīkošanu un apgaismojuma izbūvi, tādējādi veicinot jaunu investīciju piesaisti Daugavpils pilsētas pašvaldības attīstībai un nodarbinātības veicināšanai. Minētā projekta rezultātā tiks revitalizēta degradēta teritorija 16 hektāru platībā, radītas jaunas darba vietas un piesaistītas privātās investīcijas uzņēmumu darbības paplašināšanai.Ar Daugavpils pilsētas domes 2015.gada 23.jūlija sēdes lēmumu Nr.319 „Par lokālplānojuma „Lokālplānojums zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei” izstrādes uzsākšanu” tika uzsākta lokālplānojuma izstrāde zemes vienībām Križu mikrorajonā, Viršu ielas rajonā ražošanas objektu apbūves teritorijas izveidei, lai nodrošinātu pilnvērtīgas iespējas īpašuma izmantošanai un attīstībai, paredzot lokālplānojuma teritorijā ražošanas objektu apbūves izvietošanas iespējas Križu mikrorajonā, Viršu ielas rajona teritorijā, tādejādi veicinot degradēto teritoriju revitalizāciju.Saskaņā ar Nekustamā īpašuma valsts kadastra informācijas sistēmas datiem uz zemes vienības Nr.2 atrodas Tamārai Verbickai (turpmāk – Persona) piederoša sūkņu stacija (būves kadastra apzīmējums 0500 031 0302 070) (turpmāk - būve), kas sākotnēji bija valsts uzņēmuma „Daugavpils gaļas kombināts” nekustamais īpašums. Maksātnespējīgās likvidējamās akciju sabiedrības „Daugavpils gaļas kombināts” mantas pārdošanas rezultātā saskaņā ar 2001.gada 27.decembra pirkuma līgumu minēto būvi ieguva īpašumā Persona. Īpašuma tiesības uz minēto būvi zemesgrāmatā nav nostiprinātas.Saskaņā ar Atsavināšanas likuma 44.panta ceturto daļu publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām). Atsavināšanas likuma 44.panta piektā daļa nosaka, ka, ja šā panta ceturtajā daļā minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. Ņemot vērā, ka pēc apbūvētā zemesgabala nodošanas Daugavpils pilsētas pašvaldības īpašumā pastāvēs piespiedu dalītā īpašuma tiesiskās attiecības starp Daugavpils pilsētas pašvaldību un Personu, Personai kā būves īpašniecei būs pienākums maksāt piespiedu zemes nomas maksu Daugavpils pilsētas pašvaldībai kā apbūvētā zemesgabala īpašniekam. Vienlaikus, ņemot vērā Personas 2015.gada 17.jūnija iesniegumā norādīto, ka tā neizmanto un arī turpmāk neplāno izmantot būvi, var tikt lemts jautājums par būves atsavināšanu par labu Daugavpils pilsētas pašvaldībai Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.Atbilstoši Atsavināšanas likuma 42.panta pirmajai daļai valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas atvasinātas publiskas personas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Saskaņā ar Valsts pārvaldes iekārtas likuma 1.panta 2.punktu atvasināta publiska persona ir pašvaldība vai cita ar likumu vai uz likuma pamata izveidota publiska persona, kam ar likumu piešķirta sava autonoma kompetence, kas ietver arī sava budžeta veidošanu un apstiprināšanu. Kā nosaka Atsavināšanas likuma 5.panta pirmā daļa un 43.pants, atļauju atsavināt valsts nekustamo īpašumu dod Ministru kabinets.Ministru kabineta rīkojuma projekts ir izstrādāts ar mērķi nodot bez atlīdzības Daugavpils pilsētas pašvaldības īpašumā valsts īpašuma objektu likuma “Par pašvaldībām” 15.panta pirmās daļas 10.punktā noteiktās pašvaldības autonomās funkcijas – sekmēt saimniecisko darbību pašvaldības administratīvajā teritorijā un rūpēties par bezdarba samazināšanu - īstenošanai.Daugavpils pilsētas pašvaldība, īstenojot projektu „Daugavpils pilsētas Križu rūpnieciskās teritorijas publiskās infrastruktūras attīstība”, tai skaitā apbūvētā zemesgabala teritorijā, veicot pašvaldības autonomās funkcijas, izbūvēs publisko infrastruktūru (publiskās lietošanas ceļi un ielas, inženierkomunikācijas, apgaismojums, kuri bez ierobežojumiem pieejami iedzīvotājiem), tādējādi nodrošinot arī uzņēmēju piekļuvi rūpnieciskajai zonai un veicinot uzņēmējdarbības vides attīstību. Līdz ar to pašvaldība apbūvētajā zemesgabalā neveiks saimniecisko darbību un attiecīgi tā nav kvalificējama kā valsts atbalsts Komercdarbības atbalsta kontroles likuma 5.panta izpratnē.Ministru kabineta rīkojuma projekts atbilstoši Atsavināšanas likuma 42.panta pirmajai daļai paredz Daugavpils pilsētas pašvaldības pienākumu apbūvēto zemesgabalu nodot bez atlīdzības atpakaļ valsts īpašumā, ja tas vairs netiks izmantots Ministru kabineta rīkojumā minēto funkciju veikšanai. Daugavpils pilsētas pašvaldībai, nostiprinot zemesgrāmatā īpašuma tiesības uz apbūvēto zemesgabalu, vienlaikus zemesgrāmatā ir jānostiprina iepriekš minētais tiesību aprobežojums, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
|  3. | Projekta izstrādē iesaistītās institūcijas | Daugavpils pilsētas pašvaldība, Ekonomikas ministrija un Privatizācijas aģentūra. |
| 4. | Cita informācija | Atbilstoši Administratīvā procesa likuma 76.panta otrajai daļai Ministru kabineta rīkojumu „Par atteikumu nodot privatizācijai nekustamo īpašumu Viršu ielā 56B, Daugavpilī”, ar kuru apbūvēto zemesgabalu atteikts nodot privatizācijai, var pārsūdzēt viena mēneša laikā no rīkojuma publicēšanas dienas oficiālajā izdevumā „Latvijas Vēstnesis” un atbilstoši minētā likuma 185.panta pirmajai daļai pieteikuma iesniegšana tiesā par Ministru kabineta rīkojuma „Par atteikumu nodot privatizācijai nekustamo īpašumu Viršu ielā 56B, Daugavpilī” pārsūdzēšanu apturēs minētā rīkojuma darbību. Līdz ar to nebūs iespējams izpildīt Ministru kabineta rīkojumu „Par valsts nekustamā īpašuma Viršu ielā 56B, Daugavpilī, nodošanu Daugavpils pilsētas pašvaldības īpašumā” un Privatizācijas aģentūra nevarēs veikt nepieciešamās darbības, lai apbūvēto zemesgabalu nodotu Daugavpils pilsētas pašvaldības īpašumā, jo netiks izbeigta apbūvētā zemesgabala privatizācija.Līdz ar to tikai pēc Ministra kabineta rīkojuma „Par atteikumu nodot privatizācijai nekustamo īpašumu Viršu ielā 56B, Daugavpilī” pieņemšanas un spēkā stāšanās, ir iespējams izpildīt Ministru kabineta rīkojumu „Par valsts nekustamā īpašuma Viršu ielā 56B, Daugavpilī, nodošanu Daugavpils pilsētas pašvaldības īpašumā”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Daugavpils pilsētas pašvaldības iedzīvotāji un uzņēmēji - īstenojot projektu “Daugavpils pilsētas Križu rūpnieciskās teritorijas publiskās infrastruktūras attīstība”, tiks sakārtota publiskā infrastruktūra un radīta vide investīciju piesaistīšanai, attīstot saimniecisko darbību, kas sekmēs bezdarba samazināšanu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts administratīvo slogu nemaina. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteikto, ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes nepieprasīs rīkojuma projektā minēto apbūvēto zemesgabalu valsts pārvaldes funkciju nodrošināšanai saskaņā ar Valsts pārvaldes iekārtas likumu, tie tiks atsavināti likumā noteiktajā kārtībā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | Nav precīzi aprēķināms |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | Nav precīzi aprēķināms |
| 3. Finansiālā ietekme: | Nav precīzi aprēķināms |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | Nav precīzi aprēķināms |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Daugavpils pilsētas pašvaldība segs izmaksas, kas saistītas ar apbūvētā zemesgabala reģistrēšanu zemesgrāmatā uz pašvaldības vārda. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pirms Ministru kabineta rīkojuma projekta apstiprināšanas ir nepieciešams pieņemt Ministru kabineta rīkojuma projektu „Par atteikumu nodot privatizācijai nekustamo īpašumu Viršu ielā 56B, Daugavpilī”, lai atteiktu nodot privatizācijai apbūvēto zemesgabalu. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka Ministru kabineta rīkojuma projekts neatbilst minētajiem kritērijiem, sabiedrības līdzdalības kārtība Ministru kabineta rīkojuma projekta izstrādē netiek piemērota. Ministru kabineta rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
|  | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ministru kabineta rīkojuma izpildi nodrošinās Privatizācijas aģentūra un Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Ministru kabineta rīkojuma projekta izpilde neietekmē valsts funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Ministru kabineta rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Nav. |

Anotācijas V sadaļa – projekts šīs jomas neskar.

**Ministru prezidenta biedrs,**

**ekonomikas ministrs A.Ašeradens**

**Vīza: valsts sekretārs J.Stinka**

22.12.2016. 10:05

1777

Zelča 67013163,

Inese.Zelca@em.gov.lv

Kravale 67021432,

Ina.Kravale@pa.gov.lv